શંકરસિંહ વાઘેલા આખરે ખુલ્લેઆમ સામે આવ્યા છે. એમણે કોંગ્રેસમાંથી રાજીનામું આપી દીધું છે. એમણે કોંગ્રેસના તમામ પદો ઉપરથી તથા પ્રાથમિક સભ્યપદેથી રાજીનામું આપતો પત્ર ફેક્સ મારફતે પક્ષના રાષ્ટ્રીય અધ્યક્ષ સોનિયા ગાંધીને પાઠવી દીધો હોવાનું જણાવાઈ રહ્યું છે. શંકરસિંહના પુત્ર ધારાસભ્ય મહેદ્રસિંહ વાઘેલાએ હજી પિતાના પગલે કોંગ્રેસમાંથી રાજીનામું આપ્યું નથી. અલબત્ત,તેઓ પણ સમય આવ્યે "સામૂહિક રીતે "જે નિર્ણય લેવાશે તેને અનુસરશે, એમ જણાવાઈ રહ્યું છે.